РАБОТА С ВИДЕОДИСПЛЕЙ

Видеодисплеите (мониторите) са част от ежедневието на съвременния човек. Много професии вече са немислими без тяхното използване. Многобройни чуждестранни изследвания, както и наши проучвания показват, че работещите с видеодисплей все още не са достатъчно добре запознати с влиянието на информатизирания труд върху човешкото здраве. Това е повод в редица случаи за погрешни заключения, необосновани опасения или за неглежиране на мерките необходими за организиране на работни места  с ползване на видеодисплей. 
Целесъобразно е видеодисплеите да бъдат разглеждани във всички технически измерения - компютри, радиолокатори, телевизори, осцилографи и други видове дисплеи с различно предназначение.Редица медицински изследвания показват вредното въздействие на старите поколения видеодисплеи: меко рентгеново излъчване, радиоизлъчвания, постоянни електрически и магнитни полета и някои от особеностите на оптичното излъчване във видимия спектър. Системните научни изследвания позволиха на конструкторите да реализират нови поколения видеодисплеи, при които вредното излъчване е сведено под допустимите от стандартите санитарно-хигиенни норми. Преминаването към течно-кристални видеодисплеи премахва напълно риска от облъчване.Световната практика и изследвания показват, че работата с видеодисплей е съпътствана от главоболие, безсъние, зрителен дискомфорт, болки в очите, раменете, гърба и кръста. Особено чести са оплакванията от проблеми в очите. Зрителната умора настъпва още на втория работен час и се проявява като тежест, парене, глождене, зачервяване на очите, сълзене, понякога неясно виждане, главоболие, чувство за тревожност - симптоми, които се засилват в края на работния ден. Причините за тези оплаквания са многобройни и комплексни:
- вертикалният начин на представяне на информацията налага широко отваряне на очната цепка, което е причина за по-бързото изсъхване на слъзния филм върху роговицата и води до симптомите на зрителен дискомфорт;
- присъствието на няколко цвята върху екрана, най-вече червен и син едновременно води до допълнително натоварване на окото;тежестта на симптомите на зрителна умора зависят от продължителността на гледане на екрана, възрастта на оператора, типът зрителна задача.
Редица изследвания на системата видеодисплей-оператор показват завишено количество приета и обработена информация от зрителната система при работа с видеодисплей. Това количество информация достига до 70 bit/s, докато при традиционна зрителна дейност, например четене на книга същото е едва 30-40 bit/s. Това натоварва значително по-силно зрителната система и често надвишава компенсаторните й възможности. Комплексът от оплаквания, които възникват по време на работа с компютър, вече се разглеждат като самостоятелна нозологична единица (диагноза) - очен компютърен синдром (ОКС).Важно е да се отбележи, че въпреки изразената зрителна умора, няма данни, работата с видеодисплей да предизвиква болестни изменения в очите, като катаракта, увеличено очно налягане и др.Честата проява на зрителна умора при работа с видеодисплей налага вземането на бързи и решителни мерки за нейното намаляване и отстраняване. ефективна релаксация и системно възстановяване.. Проучвания показват, че при работа с видеодисплей, оплакванията от главоболие, безсъние, зрителен дискомфорт, болки в ръцете, раменете, гърба и кръста са много често явление. Особено чести са оплакванията от очите.Зрителната умора настъпва още на втория работен час. Тя се проявява най-често с тежест и зачервяване на очите, чувство на парене и глождене, понякога неясно виждане, главоболие - симптоми, които се засилват в края на работния ден, а понякога остават до късно вечерта.
В редица случаи данни за настъпила зрителна умора (в края на работния ден) показват 75-80% от работещите с видеодисплей, процент много по-висок в сравнение с други професии.
Проучванията показват, че тежестта на симптомите на зрителна умора зависят от продължителността на гледане в екрана, типът зрителна задача, характеристиките на монитора, осветеността на работното място. Оплакванията се засилват при оператори над 40 год., когато започват и възрастовите изменения в зрението. Ефектът “уморени очи” може да е нещо много повече от отслабване на зрението, може да е неспособността на двете очи да работят заедно.
Голямата ангажираност на зрителната система при работа с видеодисплей и наличието на постоянни симптоми на зрителна умора е наложило търсенето на средства за повлияване на тези оплаквания - за трениране на очите с цел премахване на умората и стабилизиране на зрението.
Известни са различни подходи и техники за преодоляване на очните проблеми по естествен начин и за поддържане на добра зрителна способност. Чрез практикуване на тези зрителни техники се получава по-ясна представа за начина, по който работят очите и за цялостния процес на виждане.
Според изискванията на Наредбата за минималните изисквания за осигуряване на здравословни и безопасни условия на труд при работа с видеодисплеи работодателят е длъжен да:
· предоставя на лицата, работещи с видеодисплеи, информация за предприетите мерки за осигуряване на здравословни и безопасни условия на труд. 
· Извършване на профилактични медицински прегледи на зрението на работниците и служителите, които работят основно на компютър или с друг тип видеодисплеи. 
·  разработване на специални упражнения за очите, които да доведат до по-продуктивни и безопасни условия на труд. 
· Специална програма за физиологичен режим на труд и почивка по време на работа, с което ще се намали натоварването на работниците и служителите работещи с видеодисплеи.
· Оценка на риска на работните места с видеодисплеи ще определи възможните рискове за здравето и безопасността на работещите, особено по отношение на зрението, мускулно-скелетната система, възникването на психичен стрес и др.
· осигури на лицата, работещи с видеодисплеи, обучение и информация относно изискванията към конкретното оборудване, работната среда и възможните рискове за увреждане на зрението, на мускулно-скелетната система, за възникване на психичен стрес и др., както и за изискванията към тяхното поведение, с оглед запазване на здравето им при постъпване на работа, съществени изменения на организацията на работното място и въвеждане на ново оборудване.
Предпазни мерки
· Ергономията, или правилната стойка и удобството при работа, е най-важното условие, за да се чувствате добре пред компютъра си.Мониторът трябва да се слага на разстояние от очите 50-80 см. По възможност поставете екрана на 20 под нивото на погледа, за да не натоварвате излишно вратните мускули, съветва германското сп. “Компютер-де.”
· Отблясъците от монитора могат да се намалят чрез антирефлекторни екрани или очила със специално покритие. Ако е възможно, не поставяйте компютъра си точно под флуоресцентна лампа, защото отблясъците върху монитора могат да раздразнят допълнително очите ви.
·  По време на работа с компютър е необходимо да се прави зрителна почивка. Това означава да отклонявате погледа в далечината и да се вглеждате в обект поне на 20 метра от вас. Правете го на всеки половин час.
· Ако пишете на компютър, гледайки от лист хартия, си вземете държач за документи. Така листата ще стоят изправени точно до монитора и няма постоянно да свеждате очи, за да ги гледате. По този начин ще си спестите не само умората ва зрителния орган, но и проблеми с прешлените и мускулите на врата.
· да следите за качеството на монитора; 
· подходяща осветеност на работното помещение; 
· възможност за смяна на работната поза; 
Тези мерки могат да подобрят ефикасността на труда и да гарантират дълги години работа пред екрана в добро здравно състояние

